





**KONKURS**

POZIV ZA SUDJELOVANJE NEVLADINIH ORGANIZACIJA, ORGANIZACIJA CIVILNOG DRUŠTVA I NEFORMALNIH GRUPA S PROSTORA GRADA MOSTARA U NADZORNOM TIMU PROJEKTA

„INOVIRANJE DEMOKRATSKOG SUDJELOVANJA NA LOKALNOJ RAZINI U BOSNI I HERCEGOVINI „

U sklopu projekta „Inoviranje demokratskog sudjelovanja na lokalnoj razini u Bosni i Hercegovini“ kojeg sprovodi Kongres lokalnih i regionalnih vlasti Vijeća Europe a u sklopu Akcionog plana Vijeća Europe za Bosnu i Hercegovinu za razdoblje od 2022-2025 godine, Grad Mostar uz stručnu i financijsku potporu Vijeće Europe organizira 2. Skupštinu građana Grada Mostara.

Riječ je o deliberativnom proces, koji će se organizirati u obliku Skupštine građana, što će omogućiti skupini od 40 nasumično odabranih građana (a koja skupina predstavlja demografski sastav Grada Mostara) da raspravljaju na temu: „**Turisti ostaju kratko u Mostaru i tako ne donose značajniji prihod Gradu. Kako možemo postići da turisti u Mostaru borave duže i time doprinesu gospodarskom razvitku Grada Mostara?“**

Za više informacija molimo posjetite stranicu **www.mostargradimo.ba**

**Predmet poziva:**

Koordinacijski tim poziva zainteresirane nevladine organizacije, organizacije civilnog društva i neformalne grupe s prostora Grada Mostara da se prijave za sudjelovanje u projektu kroz specifično kreirano radno tijelo koje ima mandat osigurati ispravno i legitmno sprovođenje deliberatovnog procesa u Mostaru.

Nadzorni tim će se sastojati od:

1. 1 predstavnik Ureda gradonačelnika (kojeg kandidira gradonačelnik);
2. predstavnici svih političkih grupa u Gradskom vijeću Grada Mostara (po jedno mjesto za svaku stranku/koalicijsku grupu gradskog vijeća, koje su same grupe odabrale);
3. 2 predstavnika akademske zajednice (rektori Univerziteta/Sveučilišta u Mostaru kandidiraju 2 predstavnika);
4. predstavnici NVO-a (isti broj kao i ukupan broj predstavnika javnih vlasti, dvotrećinski izabrani preferencijalnim glasanjem među kandidatima iz NVO-a, jednotrećinski slučajnim odabirom);
5. u Nadzorni tim može se dodati i stručnjak za deliberativnu demokraciju

**Uloga Nadzornog tima:**

Nadzorni tim nadgleda skupštinski proces kako bi osigurao da se Skupština pridržava standarda koji su propisani Pravilnikom o radu Skupštine.

Nadzorni tim će nadgledati sprovođenje deliberativnog procesa i provjeravati da se standardi i pravila Skupštine poštuju tijekom deliberacije na izabranu temu.

Nadzorni tim će se povremeno sastajati, s planiranim prvim sastankom u 9. mjesecu 2023. godine.

**Uvjeti selekcije**

* Svaka nevladina organizacija, organizacija civilnog društva kao i neformalna grupa s prostora Grada Mostara može predložiti jednog člana za sudjelovanje u Nadzornom timu.
* Nevladina organizacija, organizacija civilnog društva ili neformalna grupa koja želi predložiti svog kandidata treba pružiti dokaz da su njene aktivnosti vezane za Grad Mostar, u jednoj ili više dolje navedenih oblasti:

1. Tema deliberacije - **Turisti ostaju kratko u Mostaru i tako ne donose značajniji prihod Gradu.Kako možemo postići da turisti u Mostaru borave duže i time doprinesu gospodarskom razvitku Grada Mostara?“**

2. Građanska participacija

3. Zagovaranje u lokalnim zajendicama

* Ukoliko predlagač ne ispunjava gore navedene kriterije, prijava će se smatrati nevažećom.

Procedura selekcije

* Selekciju organizira Koordinacijski tim.
* Ukoliko broj prijava bude manji ili jednak predviđenom broju mjesta dodijeljenih nevladinim organizacijama, organizacijama civilnog društva i neformalnim grupama, sve prijave će automatski biti prihvaćene, a ostala mjesta će ostati upražnjena
* Ukoliko broj prijava premaši broj mjesta predviđen za nevladine organizacije, organizacije civilnog društva i neformalne grupe, predstavnici će biti odabrani u skladu s metodologijom za izbor koju će blagovremeno obznaniti Koordinacijski tim.
* Koordinacijski tim će objaviti rezultate konkursa na stranici www. mostargradimo.ba

**Sadržaj i način podnošenja prijave**

Prijava treba sadržavati:

* Dokaz da organizacija/neformalna grupa djeluje na prostoru Grada Mostara. To je moguće dokazati jednim od sljedećih dokaza: statut organizacije, uvjerenje o registraciji, web stranicom, profilima na društvenim mrežama, izvješćem o aktivnostima na prostoru Mostara, dokazom o članstvu i sl.
* Opis ciljeva i misije organizacije/neformalne grupe
* Kontakt i funkciju osobe koja se predlaže za članstvo u Nadzornom timu projekta.

Rok podnošenja prijave

Prijavu je neophodno dostaviti u roku od sedam (7) dana od dana objave na web stranici (do 30.08.2023. godine), putem e-mail adrese [skupstina.gradjana@mostar.ba](mailto:skupstina.gradjana@mostar.ba)

Sve dodatne informacije vezano za konkurs se mogu dobiti putem e-maila: skupstina.gradjana@mostar.ba

*Ova aktivnost je realizovana putem grant podrške Gradu Mostaru a u okviru projekta “*[***Inoviranje demokratskog učešća na lokalnom nivou u Bosni i Hercegovini”***](https://www.coe.int/en/web/sarajevo/innovating-democratic-participation-at-local-level-in-bosnia-and-herzegovina) *kojeg sprovodi Kongres lokalnih i regionalnih vlasti Vijeća Europe u sklopu* [***Akcionog plana Vijeća Europe za Bosnu i Hercegovinu 2022-2025.***](https://rm.coe.int/action-plan-bosnia-and-herzegovina-2022-2025-eng/1680a54231)

*Ova publikacija je realizirana putem grant podrške Gradu Mostaru a u okviru projekta “*[***Inoviranje demokratskog učešća na lokalnom nivou u Bosni i Hercegovini”***](https://www.coe.int/en/web/sarajevo/innovating-democratic-participation-at-local-level-in-bosnia-and-herzegovina) *, kojeg sprovodi Kongres lokalnih i regionalnih vlasti Vijeća Europe a u sklopu* [***Akcionog plana Vijeća Europe za Bosnu i Hercegovinu 2022-2025.***](https://rm.coe.int/action-plan-bosnia-and-herzegovina-2022-2025-eng/1680a54231)  *Ovdje izneseni stavovi ni na koji način ne odražavaju službeni stav Vijeća Europe.*

.